Document ID: 32005R0300

KOMMISSIONENS FORORDNING (EF) Nr. 300/2005
af 22. februar 2005
om ændring af Rådets forordning (EF) nr. 798/2004 om forlængelse af de restriktive foranstaltninger over for Burma/Myanmar
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 798/2004 af 26. april 2004 om forlængelse af de restriktive foranstaltninger over for Burma/Myanmar (1) særlig artikel 12, litra b), og
ud fra følgende betragtninger:
(1)
Bilag IV til forordning (EF) nr. 798/2004 indeholder en liste over statsejede burmesiske virksomheder, der er omfattet af de restriktive foranstaltninger omhandlet i forordningens artikel 8a.
(2)
Ifølge artikel 12, litra b), i forordning (EF) nr. 798/2004 har Kommissionen bemyndigelse til at ændre bilag IV på grundlag af afgørelser vedrørende bilag II til Rådets fælles holdning 2004/423/FUSP (2) om forlængelse af de restriktive foranstaltninger over for Burma/Myanmar.
(3)
Rådets fælles holdning 2005/149/FUSP (3) ændrer bilag II til fælles holdning 2004/423/FUSP. Bilag IV til forordning (EF) nr. 798/2004 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
Bilag IV til forordning (EF) nr. 798/2004 erstattes af teksten i bilaget til denne forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. februar 2005.

Labels: 18
3
5